เรื่องร้องเรียน: มึการจุดไฟเผาเกือบทุกวันที่ท้ายซอย ทวีวัฒนา-กาญจนาภิเษก 11 ไม่มีหน่วยงานไหนมาจัดการ ประชาชนที่วิ่งออกกำลังกายที่สวนสาธารณะ  ไม่สามารถออกกำลังกายได้ และประชาชนที่พักอาศัยอยู่บริเวณโดยรอบได้รับผลกระทบ แจ้งไปกี่ครั้งก็แก้ไขไม่ได้
การดำเนินการของเจ้าหน้าที่: เจ้าหน้าที่ได้ดำเนินการตรวจสอบ เหตุเผาขยะหรือสิ่งปฏิกูลบริเวณซอยทวีวัฒนา-กาญจนาภิเษก 11 ใกล้เคียงสวนสาธารณะพรานนก-พุทธมณฑล เมื่อเวลา 19.30 น. ขณะตรวจสอบพบมีการเผาดังกล่าว โดยเมื่อเจ้าหน้าที่ตรวจพบได้สั่งให้ผู้กระทำการเผาดับไฟทันที โดยเจ้าหน้าที่ได้ประชาสัมพันธ์ แนะนำข้อกฎหมาย พร้อมแจกประกาศสำนักงานเขตทวีวัฒนา เรื่อง การควบคุมเหตุรำคาญในพื้นที่ และได้กำชับห้ามมิให้เผาโดยเด็ดขาด โดยผู้กระทำการเผาได้รับทราบ อย่างไรเจ้าหน้าที่ได้ติดตามตรวจสอบอย่างต่อเนื่องต่อไป
ความเห็นของผู้แจ้ง: ขอบคุณมากครับ รบกวนตรวจสอบสม่ำเสมอจะดีมากครับ
พื้นที่: แขวงทวีวัฒนา เขตทวีวัฒนา กรุงเทพมหานคร